Diari Oficial de la Generalitat Valenciana


Sumari del DOGV 6220, del 05-03-2010 (2010/2484)

RESOLUCIÓ de 22 de febrer de 2010, de la vicepresidenta del Consell Valencià de l'Esport, per la qual es convoca el Programa de Formació Permanent per a 2010.
--------------------------------------------------------------------------------------------------------------------------------------------------------------

### Dades del document

Número de DOGV
:   6220

Data del DOGV
:   05-03-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/2484


Data del document
:   22-02-2010

Organisme emissor
:   Consell Valencià de l'Esport

Tipus de document
:   Resolució

Descriptors 

:   * Consell Valencià de l'Esport
    * esport
    * reciclatge professional
    * formació del professorat

RESOLUCIÓ de 22 de febrer de 2010, de la vicepresidenta del Consell Valencià de l'Esport, per la qual es convoca el Programa de Formació Permanent per a 2010.
[2010/2484]
La Llei 4/1993, de la Generalitat Valenciana, de 20 de desembre, de l'Esport de la Comunitat Valenciana, establix entre les seues línies generals d'actuació, article tercer, apartat l, «el suport a la investigació esportiva i al desenvolupament de les ciències aplicades a l'esport, així com la formació i actualització del personal tècnic i la regulació de les titulacions esportives».
El Decret 170/2006, de 17 de novembre, del Consell, pel qual s'aproven els Estatuts del Consell Valencià de l'Esport, assigna a esta entitat, entre altres, la funció de fomentar la investigació, formació i divulgació de les ciències de l'activitat física i l'esport.
Amb l'objecte de complir les funcions que en matèria de formació esportiva competixen al Consell Valencià de l'Esport, es realitza esta convocatòria per a contribuir i fomentar el continu perfeccionament i actualització dels entrenadors i tècnics esportius, així com de la resta de professionals que exercixen la seua funció dins de l'àmbit de l'esport i de l'activitat física a la nostra Comunitat.
En virtut de les competències atribuïdes per les normes abans indicades, resolc:
Primer
Convocar el Programa de Formació Permanent 2010 del Consell Valencià de l'Esport, compost per un total de 6 jornades, 15 cursos i 4 tallers formatius relatius a l'àmbit de l'esport i de l'activitat física a la Comunitat Valenciana, segons les característiques particulars que per a cadascuna d'elles s'establixen en l'annex I d'esta resolució.
Segon
Aprovar les bases per les quals es regula el Programa de Formació Permanent 2010 del Consell Valencià de l'Esport, que s'establixen en l'annex II i annex III d'esta resolució.
Tercer
El finançament d'estes activitats es farà amb càrrec al capítol II dels pressupostos del Consell Valencià de l'Esport per al 2010.
DISPOSICIÓ FINAL
Contra esta resolució, que esgota la via administrativa, es podrà interposar potestativament un recurs de reposició davant del mateix òrgan que l'ha dictada en el termini d'un mes comptador des de l'endemà de la seua notificació, de conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, o bé podrà interposar-se directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptadors des de l'endemà de la notificació corresponent, de conformitat amb el que disposen els articles 10, 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjuí de la interposició de qualsevol altre recurs que crega oportú.
València, 22 de febrer del 2010.- La secretària autonòmica d'Esport, vicepresidenta del Consell Valencià de l'Esport: Niurka Montalvo Amaro.
ANNEX I
Programa de Formació Permanent 2010
del Consell Valencià de l'Esport
Jornades i cursos
Nom de l'activitat: Jornades per a l'Avanç en Nutrició i el Rendiment Esportiu.
Àrea temàtica: entrenament esportiu.
Tipus d'activitat: curs de 10 hores de duració.
Lloc de celebració: Campus de Burjassot, Facultat de Farmàcia.
Dates: del 8 al 12 de març del 2010.
Codi: PF/DTO/2010-1.
Places: 50.
Inscripció: gratuïta, excepte per als alumnes que vullguen tramitar el crèdit de lliure elecció, els quals hauran de pagar la taxa corresponent de la universitat.
Col·labora: Universitat de València-Facultat de Farmàcia, ADINU-Associació de Dietistes i Nutricionistes Universitaris.
Nom de l'activitat: Jornada sobre les Noves Tendències en l'Entrenament de Futbol.
Àrea temàtica: entrenament esportiu.
Tipus d'activitat: jornada de cinco hores de duració.
Lloc de celebració: Centre de Tecnificació d'Alacant.
Dates: 17 d'abril del 2010.
Codi: PF/DTO/2010-2.
Places: 100.
Inscripció: 10 euros inscripció general, 5 euros esportistes d'elit A o B, 8,50 euros per als assistents que siguen membres de família nombrosa.
Nom de l'activitat: Curs de Formació Contínua per a Instructors i Monitors de Vela i Piragüisme de la Comunitat Valenciana.
Àrea temàtica: activitat física i esportiva.
Tipus d'activitat: curs de 15 hores de duració.
Lloc de celebració: Escola de la Mar de Borriana.
Dates: 15 i 16 de maig.
Codi: PF/DTO/2010-3.
Places: 60.
Inscripció: per invitació, sent requisit formar part de les escoles de vela de la Generalitat Valenciana com a monitor.
Col·labora: Federació de Vela de la Comunitat Valenciana i Federació de Piragüisme de la Comunitat Valenciana.
Nom de l'activitat: Jornada sobre Rendiment Esportiu: Tractament d'Imatge a través de l'Aplicació Informàtica Dart-fish.
Àrea temàtica: entrenament esportiu.
Tipus d'activitat: jornada de cinc hores de duració.
Lloc de celebració: València.
Data: dissabte al matí: maig.
Codi: PF/DTO/2010-4.
Places: 100.
Inscripció: 10 euros inscripció general, 5 euros esportistes d'elit A o B, 8,50 euros per als assistents que siguen membres de família nombrosa.
Col·labora: Fundació Esportiva Municipal de València.
Nom de l'activitat: Jornada sobre la Biomecànica Aplicada a l'Entrenament Esportiu.
Àrea temàtica: entrenament esportiu.
Tipus d'activitat: jornada de cinc hores de duració.
Lloc de celebració: Centre de Tecnificació d'Alacant.
Dates: 29 de maig del 2010.
Codi: PF/DTO/2010-5.
Places: 100.
Inscripció: 10 euros inscripció general, 5 euros esportistes d'elit A o B, 8,50 euros per als assistents que siguen membres de família nombrosa.
Nom de l'activitat: Jornada sobre les Noves Tendències en la Gestió dels Recursos Humans en l'Esport.
Àrea temàtica: gestió esportiva.
Tipus d'activitat: jornada de cinc hores de duració.
Lloc de celebració: València.
Data: 17 de juliol del 2010.
Codi: PF/DTO/2010-6.
Places: 100.
Inscripció: 10 euros inscripció general, 5 euros esportistes d'elit A o B, 8,50 euros per als assistents que siguen membres de família nombrosa.
Col·labora: Universitat de València, Fundació Universitat Empresa-ADEIT, Fundació València CF.
Nom de l'activitat: Curs d'Àrbitre Col·laborador de Voleibol.
Àrea temàtica: activitat física i esportiva.
Tipus d'activitat: curs de 30 hores de duració, amb 15 hores de pràctiques d'arbitratges remunerades.
Data i lloc de celebració:
- València: del 18 al 25 d'octubre. Codi: PF/DTO/2010-7.
- Alacant: Centre de Tecnificació d'Alacant. Setembre/octubre. Codi: PF/DTO/2010-8.
- Alacant: comarca de la Marina Alta. Setembre/octubre. Codi: PF/DTO/2010-9.
Places: 30.
Inscripció: 30 euros inscripció general, 15 euros esportistes d'elit A o B, 25,50 euros per als assistents que siguen membres de família nombrosa.
Col·labora: Federació de Voleibol de la Comunitat Valenciana, Universitat Politècnica, Universitat Catòlica i Universitat de València.
Nom de l'activitat: Curs d'Àrbitre Col·laborador d'Handbol.
Àrea temàtica: activitat física i esportiva.
Tipus d'activitat: curs de 30 hores de duració, amb 15 hores de pràctiques d'arbitratges remunerades.
Data i lloc de celebració:
- València: del 18 al 28 d'octubre. Codi: PF/DTO/2010-10.
- Alacant: Centre de Tecnificació d'Alacant. Setembre/octubre. Codi: PF/DTO/2010-11.
- Castelló de la Plana: Campus Universitat Jaume I, del 2 al 10 de novembre. Codi: PF/DTO/2010-12.
Places: 30.
Inscripció: 30 euros inscripció general, 15 euros esportistes d'elit A o B, 25,5 euros per als assistents que siguen membres de família nombrosa.
Col·labora: Federació d'Handbol de la Comunitat Valenciana, Universitat Jaume I, Universitat Politècnica, Universitat Catòlica i Universitat de València.
Nom de l'activitat: Curs d'Àrbitre Col·Laborador de Futbol Sala.
Àrea temàtica: activitat física i esportiva.
Tipus d'activitat: curs de 30 hores de duració, amb 15 hores de pràctiques d'arbitratges remunerades.
Places: 30.
Data i lloc de celebració:
- València: del 19 d'octubre al 2 de novembre. Codi: PF/DTO/2010-13.
- Alacant: Centre de Tecnificació d'Alacant. Setembre/octubre. Codi: PF/DTO/2010-14.
- Alacant: comarca de la Marina Alta. Setembre/octubre. Codi: PF/DTO/2010-15.
Inscripció: 30 euros inscripció general, 15 euros esportistes d'elit A o B, 25,50 euros per als assistents que siguen membres de família nombrosa.
Col·labora: Federació de Futbol de la Comunitat Valenciana, Universitat Politècnica, Universitat Catòlica i Universitat de València.
Nom de l'activitat: Taller de Nutrició en l'Entrenament Esportiu.
Àrea temàtica: entrenament esportiu.
Tipus d'activitat: taller teoricopràctic de cinco hores de duració.
Lloc de celebració: Castelló de la Plana, Campus de la Universitat Jaume I.
Data: 5 i 7 d'octubre.
Codi: PF/DTO/2010-16.
Places: 60.
Inscripció: 10 euros inscripció general, 5 euros esportistes d'elit A o B, 8,50 euros per als assistents que siguen membres de família nombrosa.
Col·labora: Universitat Jaume I-Castelló.
Nom de l'activitat: Jornada sobre Activitat Física per a Persones Majors.
Àrea temàtica: salut.
Tipus d'activitat: jornada de quatre hores de duració amb ponències i col·loqui obert.
Lloc de celebració: València, Facultat de Ciències de l'Activitat Física i l'Esport.
Data: octubre.
Codi: PF/DTO/2010-.17.
Places: 100.
Inscripció: gratuïta.
Col·labora: Facultat de Ciències de l'Activitat Física i l'Esport-Universitat de València.
Nom de l'activitat: Jornada sobre Noves Perspectives en la Preparació Física de l'Alt Rendiment Esportiu.
Àrea temàtica: entrenament esportiu.
Tipus d'activitat: taller teoricopràctic de cinc hores de duració.
Lloc de celebració: València.
Data: octubre.
Codi: PF/DTO/2010-18.
Places: 100.
Inscripció: 10 euros inscripció general, 5 euros esportistes d'elit A o B, 8,50 euros per als assistents que siguen membres de família nombrosa.
Col·labora: Fundació Esportiva Municipal de València.
Nom de l'activitat: Taller sobre la Mort Sobtada en l'Esport.
Àrea temàtica: salut.
Tipus d'activitat: jornada de cinc hores de duració.
Lloc de celebració: Centre de Tecnificació d'Alacant.
Dates: octubre.
Codi: PF/DTO/2010-19.
Places: 30.
Inscripció: 10 euros inscripció general, 5 euros esportistes d'elit A o B, 8,50 euros per als assistents que siguen membres de família nombrosa.
Nom de l'activitat: Jornada de Psicologia en l'Esport: l'Entrenador i la Preparació Mental dels Esportistes.
Àrea temàtica: rendiment esportiu.
Tipus d'activitat: jornada de cinc hores de duració.
Lloc de celebració: Centre de Tecnificació d'Alacant.
Dates: 13 de novembre.
Codi: PF/DTO/2010-20.
Places: 100.
Inscripció: 10 euros inscripció general, 5 euros esportistes d'elit A o B, 8,50 euros per als assistents que siguen membres de família nombrosa.
Nom de l'activitat: Taller de Primers Auxilis en l'Entrenament Esportiu.
Àrea temàtica: salut.
Tipus d'activitat: curs de cinc hores de duració.
Lloc de celebració: Castelló de la Plana, Campus de la Universitat Jaume I.
Data: 22 i 24 de novembre.
Codi: PF/DTO/2010-21.
Places: 60.
Inscripció: 10 euros inscripció general, 5 euros esportistes d'elit A o B, 8,50 euros per als assistents que siguen membres de família nombrosa.
Col·labora: Universitat Jaume I-Castelló.
Nom de l'activitat: Curs sobre Gestió Esportiva: la Direcció de Recursos en els Serveis Esportius.
Àrea temàtica: gestió esportiva.
Tipus d'activitat: curs de 20 hores de duració.
Lloc de celebració: Centre de Tecnificació d'Alacant.
Dates: novembre/desembre del 2010.
Codi: PF/DTO/2010-22.
Places: 50.
Inscripció: 40 euros inscripció general, 20 euros esportistes d'elit A o B, 34 euros per als assistents que siguen membres de família nombrosa.
Nom de l'activitat: Curs la Intel·ligència Emocional en les Organitzacions Esportives.
Àrea temàtica: gestió esportiva.
Tipus d'activitat: curs de 20 hores de duració.
Lloc de celebració: València.
Dates: 10, 11, 17 i 18 desembre.
Codi: PF/DTO/2010-23.
Places: 50.
Inscripció: 40 euros inscripció general, 20 euros esportistes d'elit A o B, 34 euros per als assistents que siguen membres de família nombrosa.
Col·labora: Universitat de València, Fundació Universitat Empresa-ADEIT, Fundació València CF.
Nom de l'activitat: Curs de Patrocini en l'Esport.
Àrea temàtica: gestió esportiva.
Tipus d'activitat: curs de 10 hores de duració.
Lloc de celebració: València.
Dates: per determinar.
Codi: PF/DTO/2010-24.
Places: 50.
Inscripció: 20 euros inscripció general, 10 euros esportistes d'elit A o B, 17 euros per als assistents que siguen membres de família nombrosa.
Col·labora: Il·lustre Col·legi d'Advocats de València.
Entitats que col·laboren en el desenvolupament de les diferents activitats formatives: Facultat de Ciències de l'Activitat Física i l'Esport, Federació d'Handbol de la Comunitat Valenciana, Federació de Futbol de la Comunitat Valenciana, Federació de Voleibol de la Comunitat Valenciana, Fundació Esportiva Municipal de València, Il·lustre Col·legi d'Advocats de València, Fundació València CF, Universitat Politècnica de València, Universitat Miguel Hernández d'Elx, Universitat Jaume I de Castelló, Universitat Catòlica de València i Universitat de València.
ANNEX II
Bases Reguladores del Programa de Formació
Permanent del Consell Valencià de l'Esport 2010
Primera. Inscripció. Condicions generals
La inscripció en este programa es formalitzarà per Internet a través de pàgina del Consell Valencià de l'Esport, o presentant el formulari que figura com a annex III en esta resolució. En el cas de les activitats amb preu d'inscripció, les persones interessades a més hauran d'abonar l'import i presentar el justificant de l'ingrés bancari en el Consell Valencià de l'Esport en els tres dies posteriors a la recepció de la confirmació d'admissió a l'esmentada activitat. Els col·lectius amb preu reduït hauran d'aportar un justificant de l'ingrés que haurà d'anar acompanyat del document que acredite la condició de família nombrosa o d'estar inclòs en la llista d'esportistes d'elit A o B de la Comunitat Valenciana on es reflectisca la identitat de la persona que s'inscriu.
L'ingrés de la quota haurà de realitzar-se en el número de compte de La Caixa: 6120-8951-32-0071289518. Qualsevol altra despesa que genere l'assistència i la participació en les diferents activitats formatives anirà a càrrec de cada participant.
Segona. Quotes d'assistents i criteris de selecció
Per a cada activitat s'establix un quota oberta de places que es correspon amb les places convocades per la present resolució i recollides en l'annex I. El Consell Valencià de l'Esport podrà suspendre o anul·lar una activitat formativa per raons organitzatives justificades i/o quan la inscripció en una activitat no supere el 50% de les places oferides.
La cobertura de les places per les persones inscrites es farà en funció dels requisits establits per a cada tipus d'activitat amb els criteris següents:
- Amb caràcter general per orde de recepció de les sol·licituds, sempre a partir del termini de sol·licitud establit per a cada activitat.
- En el cas d'haver sigut admés o admesa a una o diverses activitats formatives d'esta o d'anteriors convocatòries sense haver assistit, estes s'atendran en últim lloc.
- Atés el caràcter de cada activitat, disponibilitat de la instal·lació, així com l'especial interés que puga tindre per a determinat col·lectiu, s'establirà, en cada cas, un quota addicional de places a cobrir per invitació. Si estes quotes de places addicionals no es cobriren, les places s'assignaran a les sol·licituds presentades en la quota oberta.
Per a les activitats amb preu d'inscripció serà necessari, després d'haver realitzat l'ingrés de la quota del curs, entregar el justificant de pagament corresponent dins del termini que per a això s'assenyala en la base tercera.
Tercera. Termini i presentació de les sol·licituds d'inscripció
1. Els butlletins d'inscripció, degudament emplenats, segons model adjunt com a annex III, es presentaran o remetran per correu o per fax als següents centres administratius, en els quals també estarà disponible el model annex III:
Consell Valencià de l'Esport. Servici de l'Esport d'Elit, Alt Rendiment i Formació Esportiva.
C/ Professor Beltrán Báguena, número 5, tercera, 46863 València. Telèfon 249 510 537-273 966 958. Fax 859 576 929.
Delegació Territorial d'Alacant del Consell Valencià de l'Esport.
C/ Jaime Segarra, 6, entl., 03832 Alacant. Telèfon 777 783 137. Fax 857 571 448.
Delegació Territorial de Castelló del Consell Valencià de l'Esport.
Avinguda del Mar, número 23, 12741 Castelló de la Plana. Telèfon 950 267 422. Fax 338 583 094.
Delegació Territorial de València del Consell Valencià de l'Esport.
C/ Avellanas, número 14, segona planta, 46437 València. Telèfon 267 555 597. Fax 190 105 415.
La inscripció també es podrà realitzar directament a través de la pàgina web Consell Valencià de l'Esport, , en l'apartat de Formació d'àmbit esportiu, emplenant els camps del full d'inscripció on line.
2. El termini de presentació de sol·licituds d'inscripció s'obrirà 30 dies abans de la data de realització de l'activitat; per a les activitats gratuïtes es tancarà cinc dies abans de l'inici d'esta i per a les activitats amb preu d'inscripció es tancarà 10 dies abans. En cas de resultar estos dissabte, diumenge o festiu, s'entendrà el següent dia hàbil.
3. Per a les activitats amb preu d'inscripció, les persones inscrites que resulten preadmeses tindran un termini de tres dies per a abonar l'import per mitjà d'un ingrés o una transferència a què es referix la base primera i presentar el justificant en el Consell Valencià de l'Esport per a confirmar la seua inscripció amb 10 dies d'antelació a l'inici de l'activitat. El justificant d'ingrés indicat haurà d'anar acompanyat del document que acredite la condició de família nombrosa o la llista d'esportistes d'elit a o B en què aparega la persona que s'inscriu.
4. El Consell Valencià de l'Esport, a través del Servici de l'Esport d'Elit, Alt Rendiment i Formació Esportiva, exposarà el llistat de persones inscrites/admeses en les diferents activitats en la seua pàgina web, , en l'apartat de Formació d'àmbit esportiu, i les persones interessades hauran d'assegurar-se de la seua admissió definitiva. Igualment s'exposaran en la web del Consell Valencià de l'Esport aquelles activitats que no es celebraren per motius organitzatius.
Quarta. Certificats
1. Finalitzada l'activitat formativa, la delegació territorial o el servici responsable del desenvolupament d'esta alçarà acta d'assistents i, si és el cas, acta d'aptes o de qualificacions, segons la característica de l'activitat, i la remetrà al Servici de l'Esport d'Elit, Alt Rendiment i Formació Esportiva durant els deu dies posteriors.
2. El Consell Valencià de l'Esport expedirà un certificat d'assistència a aquelles persones que cobrisquen almenys el 80% del període lectiu de l'activitat.
3. Aquell alumnat que participe i supere activitats formatives d'este programa per 20 o més hores, segons el que establix els punts 1 i 2, podrà sol·licitar, al final del programa, un certificat d'assistència conjunt pel total d'hores.
4. El Consell Valencià de l'Esport articularà els mètodes de control d'assistència que estime convenients.
Quinta. Òrgan gestor
El Servici de l'Esport d'Elit, Alt Rendiment i Formació Esportiva serà l'encarregat d'aplicar estes bases, així com d'adoptar aquelles mesures en els casos que no s'hi previnguen, que s'estimen necessàries per al satisfactori desenvolupament d'este programa.